cyanic-selkie/wikianc huggingface dataset:
Gipsy Kings
Gipsy Kingsin nosti kansainväliseen suosioon albumi Gipsy Kings (1988), jolle sisältyivät hitit ”Djobi djoba”, ”Bamboleo” ja ”Un amor”. Tultuaan julkaistuksi Yhdysvalloissa albumi vietti listoilla 40 viikkoa. Yhtyeen muihin kappaleisiin lukeutuvat rumbaversio Domenico Modugnon hitistä ”Volare” (alkuperäiseltä nimeltään ”Nel blu dipinto di blu”) sekä cover Eaglesin ”Hotel Californiasta”. Instrumentaalikappaleita ovat ”Inspiration” ja ”Moorea”. Vuonna 1991 yhtye esiintyi vierailevana artistina nimellä Alma de Noche Bananaraman kappaleella ”Long Train Running”.
Tuottaja Claude Martinez ehdotti vuonna 1986 sähköbasson, syntetisaattorin ja rumpujen lisäämistä siihen asti olemassa olleeseen flamenco-soundiin. Pääasialliset säveltäjät ja sovittajat ovat Nicolas Reyes ja Tonino Baliardo. Baliardon mukaan hän tekee musiikin ja Nicolas Reyes laulaa.
Gipsy Kings palkittiin vuonna 1993 vuoden parhaan popalbumin Latin Grammy -palkinnolla samana vuonna julkaistusta albumista Love and Liberté. Savor flamenco (2013) palkittiin Grammy-palkinnolla parhaana maailmanmusiikkialbumina vuonna 2014. Savor flamenco oli ensimmäinen albumi, jonka kaikki kappaleet yhtye sävelsi ja tuotti itse.
Gipsy Kingsin versio ”Hotel California” -kappaleesta oli mukana elokuvassa Big Lebowski (1998). Randy Newmanin säveltämän kappaleen ”You've Got a Friend In Me” cover-versio oli Toy Story 3 -animaatioelokuvan (2010) tunnussävelmänä. Gipsy Kings esitti Walt Disneyn Pinocchio-animaatioelokuvan kappaleen ”I've Got No Strings” flamencorumba-versiona suoraan vähittäismyyntiin julkaistussa Simply Mad About the Mouse -kokoelmassa (1991).
Vuonna 1995 ilmestyi kokoelma The Best of the Gipsy Kings. Yhtyeen kitaristi Tonino Baliardo julkaisi ensimmäisen sooloalbuminsa vuonna 2003.
Gipsy Kingsin maailmanlaajuinen levymyynti on noin 20 miljoonaa. Greek Theatre Los Angelesissa on kunnioittanut yli 100 000 lippua myyneitä esiintyjiään ottamalla ne Wall of Fame -kunniagalleriaan.
Alkuperäisen yhtyeen jäsenet ovat perustaneet omia yhtyeitä: André Reyes esiintyy yhtyeessä Gipsy Kings by André Reyes, Chico Bouchikhi yhtyeessä Chico & The Gypsies sekä yhdessä Canut Reyesin ja Paul Reyesin kanssa yhtyeessä The Original Gypsies. Nicolas Reyesin ja Tonino Baliardon yhtye on The Gipsy Kings feat. Nicolas Reyes and Tonino Baliardo.
Stjepan Bobek
Bobek pelasi MM-kilpailuissa Brasiliassa 1950 ja Sveitsissä 1954. Hän saavutti hopeamitalit olympialaisissa Lontoossa 1948 ja Helsingissä 1952.
Lauro Rossi
thumb|right|Lauro Rossi Lauro Rossi (19. helmikuuta 1812 – 5. toukokuuta 1885) oli italialainen säveltäjä. Hän opiskeli muun muassa Niccolò Antonio Zingarellin johdolla. Rossin tuotantoon kuuluu lähes kolmekymmentä oopperaa ja kirkkomusiikkia. Hänen sävellysoppilaitaan oli muun muassa Ruggero Leoncavallo.
Filippo Tommaso Marinetti
Filippo Tommaso Marinetti (oik. Emilio Angelo Carlo Marinetti; 22. joulukuuta 1876 Aleksandria, Egypti – 2. joulukuuta 1944 Bellagio, Italia) oli italialainen runoilija ja toimittaja sekä futurismin perustaja.
Marinetti opiskeli ensin Egyptissä, sitten Pariisissa Sorbonnen yliopistossa, jossa hän suoritti baccalaureuksen vuonna 1894. Hän suoritti oikeustieteen tutkinnon Italiassa Genovan yliopistossa 1899.
Marinetti ei kuitenkaan ryhtynyt lakimieheksi vaan siirtyi kirjalliselle uralle. Hän kokeili kaikkia kirjallisuudenlajeja ja teki kaiken nimellä "Filippo Tommaso Marinetti". Hänen oikeat etunimensä olivat kuitenkin Emilio Angelo Carlo.
Marinetti kirjoitti 1909 futurismin manifestin. Se ilmestyi ranskaksi Le Figaron etusivulla 20. helmikuuta 1909. ”Taide on oikeastaan pelkkää väkivaltaa, julmuutta ja epäoikeudenmukaisuutta”, Marinetti kirjoitti. Väkivaltaa piti tärkeänä myös Georges Sorel, joka vaikutti koko poliittisessa kirjossa anarkismista fasismiin. Marinetti itse oli fasismin kannattaja ja Benito Mussolinin ystävä.
Joki
thumb|[[Aurajoki|Aurajokea Turun tuomiokirkon yläpuolella.]] thumb|Valuma-alueen ominaisuuksia, katso myös [[Valunta|vedenjakaja. Esimerkkisivujoki on oikeanpuoleinen sivujoki, koska kätisyys määritetään pääjoen laskusuuntaan katsottuna.]]
Joki on suuri luonnon muovaama maanuoma, jossa virtaa vettä. Useimpien jokien kuljettama vesi on peräisin yläville maille osuneista sateista. Joki voi saada lisää vettä myös lähteistä, jossa pohjavesi tulee esiin pintavedeksi. Aluetta, jolle satanut vesi valuu joen uomaan, kutsutaan valuma-alueeksi. Tämän alueen ympärille muodostuu vedenjakaja.
Pääuoma ja sivu-uoma
Joki päättyy joensuuhun, jossa vesi jatkaa joko yhtyen toiseen jokeen tai vesi laskee suureen järveen tai mereen. Joen alkupäätä kutsutaan yläjuoksuksi, loppupäätä alajuoksuksi ja näiden väliin jää keskijuoksu. Sivujoki (sivu-uoma) on joki, joka yhtyy suurempaan jokeen. Pääuoma eli pääjoki on valuma-alueen suurempi joki, johon kertyy useita pienempien jokien vettä. Jokien virtaamat voivat etenkin yläjuoksulla olla lähes samat, ja usein on vaikea sanoa kumpi yhdistyvistä uomista on suurempi. Silloin toinen uomista on vain sovittu pääuomaksi. Esimerkiksi se, kumpi uoma valitaan pääuomaksi, voi johtua siitä, kumman yläjuoksulla on joko pisin latvahaara, levein uoma, suurin vuotuinen virtaama tai jokin muu syy. Eräissä tilanteissa valuma-alueen pääuoma on päättynyt valuma-alueen sisälle ja kaikki latvahaarat on merkitty sivujoiksi. Näin on esimerkiksi Tavda-joen tapauksessa Venäjällä. Tällöin ei ole haluttu sopia pääuomaksi mitään latvahaaraa.
Sanasto suomen kielessä
Vuonna 1745 kirjoitti Daniel Juselius julkaisussaan Suomalaisen Sana-Lugun Coetus, että virtavia vesiä kutsutaan nimillä ”joki, virta, luoma, noro, ojando ja oja”. Jokea pienempiä vesireittejä ovat nykyään puro ja oja.
Sateen jälkeen (elokuva)
Sateen jälkeen on Takashi Koizumin ohjaama ja Akira Kurosawan käsikirjoittama elokuva, joka sijoittuu 1700-luvun Japaniin. Elokuva perustuu Shugoro Yamamoton novelliin.
Joki
Määritelmät Suomen lainsäädännössä
Suomen vanhan vesilain mukaan virtaavan veden virtavesistöä pidettiin jokena, jos siinä vuoden vähävetisintä aikaa lukuun ottamatta voitiin kulkea soutamalla, mikäli koski tai kari ei ollut esteenä. Virtavesi, jossa keskivirtaama oli vähintään kaksi kuutiometriä sekunnissa, katsottiin kuitenkin aina joeksi. Jokea vähäisempi virtavesi oli puro.
Sateen jälkeen (elokuva)
Nippon Akademī -palkinto
Vuodelta 2001 palkittu
Venetsian elokuvajuhlat
'CinemAvvenire' Award 1999
Joki
Jokien alkuperä
Joet ovat syntyneet mannerliikunnan, hydrologisen kierron, ja eroosion yhteisvaikutuksesta. Osa maa-alueista sijaitsee etäämmällä gravitaation keskuksesta, jolloin kiinteän maa-aineksen päällä oleva neste liikkuu sen pintaa pitkin pyrkien alas. Maassa runsain nestemäinen aine mantereiden päällä ja ilmakehässä on vesi. Kosteasta maasta, järvistä ja merestä höyrystynyt vesihöyry lankeaa sateena usein viileämmälle ylämaille, josta se alkaa virrata alaspäin. Neste pyrkii alas mahdollisimman suoraa reittiä, ja eroosio alkaa kuluttaa veden alla olevaa maapohjaa. Paikkaan, jossa vesi virtaa pitkän aikaa, syntyy ajan kuluessa uoma. Maapohjan koostumus eli maannos sekä kallioperä vaikuttavat uoman kulkuun siten, että eroosiolle alttiimpi pohja kuluu enemmän. Veden uurtama uoma voi laajentua yhä suurempien vesimäärien virratessa uomaan, ja pitkien aikojen kuluessa pienen uoman paikalle syntyy joki. Nopeammin joki voi syntyä mikäli jäätikkö alkaa sulaa.
Hydrologia
Joet perustuvat veden kiertojärjestelmään. Sade- ja sulamisvesi päätyvät pienten purojen tai pohjaveden kautta jokiuomiin, josta päätyvät yleensä meriin. Joissa on noin 1 200 neliökilometriä vettä, joka kulkeutuu parissa kolmessa viikossa koko jokiverkoston läpi. Joet kuljettavat vuodessa 32 000–37 000 kuutiokilometriä vettä meriin.
Sademäärät vaihtelevat ympäri maailmaa, ja kuivien alueiden joet saattavat ehtyä ennen merta. Jokien virtaamaan vaikuttaa myös vuodenaikojen vaihtelu, joka aiheuttaa merkittäviä eroja säässä. Esimerkiksi Pohjois-Euroopassa ja Alppien reuna-alueilla jokien virtaama on suurimmillaan lumien sulamisen aikaan ja Etelä-Euroopassa joet ovat lähes kuivia kesällä, mutta runsaita talvisateiden aikana. Tulva syntyy, kun joen vesi nousee sen törmän ylitse.
Elämän synty
thumb|Krokotiileja kuivan kauden aikana paljastuneella jokisärkällä [[Costa Ricassa.]] Evoluutioteorian mukaan elämä kehittyi alkujaan merissä. Jokien syntyminen tuotti uuden, vähäsuolaisen ympäristön, jonne kalat ja muut vesieläimet saattoivat siirtyä. Osa näistä siirtyi yhä haasteellisempiin ympäristöihin, väliaikaisesti kuivuviin jokiin ja niiden lampiin ja lopulta kehittyi eliöitä, jotka pystyivät siirtymään lyhyitä matkoja kosteaa maaperää pitkin seuraaviin lammikoihin. Nykyisen evolutiivisen tietämyksen perusteella voidaan olettaa, että näiden joukossa olivat sammakkoeläinten, matelijoiden ja nisäkkäiden alkumuodot.
Jokiekosysteemit
Maalla elävät eläimet ovat riippuvaisia vedensaannista, ja joet ovat tärkeä veden lähde niille. Kasvillisuus on usein runsaampaa ja vaihtelevampaa jokien läheisyydessä. Monet maaeläiminä pidetyt eläimet käyttävät jokia ravinnonhaussa. Muun muassa saukot, koskikara ja virtahevot tarvitsevat jokia tähän tarkoitukseen. Myös karhu kalastaa toisinaan. Krokotiilit ovat monien trooppisten jokien saalistajia, ja lähes kaikkien maaeläinten on virtapaikkojen lisäksi varottava niitä tullessaan joelle juomaan tai kulkiessaan joen poikki.
Historia
thumb|Lautalla joella|alt= Joet ovat kautta historian toimineet kulkureitteinä ihmisille. Ne ovat olleet selkeitä maamerkkejä liikuttaessa pidempiä matkoja vierailla seuduilla. Haapiot, ruuhet ja muut alkeelliset veneet ovat olleet käytössä tavarankuljetuksessa. Aina 1700–1800-luvuille asti joet ovat olleet useiden valtioiden tärkeimpiä tavarankuljetusreittejä, milloin suuria ainemääriä on pitänyt siirtää paikasta toiseen. Vasta rautatien ja myöhemmin auton kehittäminen ovat siirtäneet valtaosan kuljetuksista maalla tapahtuvaksi. Uitto ja kivihiilen kuljetus lotjissa Englannissa jatkuivat vielä pitkään tämän jälkeenkin. Suomessa viimeiset jokiuitot suoritettiin Iijoella vuonna 1988 ja Kemijoella vuonna 1989. Jokien vesimäärä kuitenkin vaihtelee, ja joen pohjaan voi muodostua särkkiä, joten aina ei ollut varmuutta siitä minkälaisen syväyksen omaavat jokilaivat pääsevät niitä pitkin kulkemaan. Tämä johti ennen pitkää jokien ruoppaamiseen ja vesiliikenteeseen sopivien kanavien rakentamiseen. Kiinan Keisarinkanavaa on käytetty kuljetuksiin jo 600-luvulta alkaen. Kosket ovat olleet toinen este jokia pitkin tapahtuvalle kuljetukselle, ja sulkuportteja on rakennettu monien jokien koskipaikkoihin. Pienemmissä joissa on liikuttu myös kanooteilla ja lautoilla. Suuret joet ovat voineet toimia heimojen alueiden rajoina.
Vladimir Arsenjev
thumb|Vladimir Arsenjev. Vladimir Klavdijevitš Arsenjev (10. syyskuuta (J: 29. elokuuta) -->1872 Pietari, Venäjä – 1930 Vladivostok, Neuvostoliitto ) oli venäläinen tutkimusmatkailija, kirjailija ja upseeri.
Joki
Historia
Rajat on usein vedetty jokia pitkin. Jokirajoja on maailman valtionrajoista 23 prosenttia, osavaltion- ja maakuntarajoista 17 prosenttia ja kuntarajoista 12 prosenttia. Jokirajojen yleisyys korreloi alueen siirtomaahistorian kanssa: Etelä-Amerikan valtionrajoista jokirajoja on lähes puolet mutta Aasian valtionrajoista vain 16 prosenttia. Suuren osan Suomen ja Ruotsin välisestä rajasta muodostavat Tornionjoki ja Muonionjoki. Ne tulivat valtakunnanrajaksi Suomen sodan jälkeen vuonna 1809. Toinen sodan tuloksena syntynyt jokiraja on Oder–Neisse-linja Saksan ja Puolan rajalla.
Vladimir Arsenjev
Arsenjev teki vuodesta 1899 useita matkoja Kaukoitään ja kirjoitti tekemistään matkoista kirjoja, joita hän julkaisi vuodesta 1910 alkaen. Hän oli upseerina sijoitettuna Vladivostokiin ja käytti vapaa-aikansa sen lähiympäristön tutkimiseen. Vladivostokissa on Arsenjev-museo. Arsenjev löysi matkoillaan ennen tuntematonta siperialaista kasvistoa, vaikkakin matkojen päätarkoitus oli sotilaallinen maastotutkimus.
Joki
Historia
Hyvin varhain ihmisen historiassa jokien vettä on käytetty myös viljelysten kasteluun, ja kuivuuksien niille aiheuttamia vahinkoja on pyritty vähentämään kastelukanavien avulla. Varhain on myös osattu käyttää virtaavan veden potentiaalia energianlähteenä: vesioinas ja muut erilaiset siipirattaisiin perustuvat vesivoimaa valjastavat keksinnöt, kuten vesimylly, ovat helpottaneet ihmisen toimia monissa kulttuureissa läpi historian.
Curium(III)oksidi
Curium(III)oksidi tai curiumseskvioksidi Cm2O3 on aktinoidi curiumin epäorgaaninen yhdiste hapen kanssa. Se on yksi yleisimmistä curiumin yhdisteistä. Curium(III)oksidia voidaan valmistaa pelkistämällä curiumdioksidia CmO2 vedyllä 700–1 055 °C lämpötilassa, tai hajottamalla sitä 600 °C lämpötilassa ja alhaisessa paineessa. Yhdiste ei liukene veteen, mutta liukenee helposti epäorgaanisiin happoihin.
Curium(III)oksidi esiintyy kiderakenteeltaan kolmessa muodossa: (a, b ja c ovat hilavakiot, Z on kaavayksiköiden määrä alkeiskopissa, tiheys on laskettu röntgenkuvista.)
Joki
Hyötykäyttö
Monien kaupunkien vesilaitokset ottavat vettä joista kaupungin asukkaiden käyttöön. Vedenpuhdistuslaitos ja jätevedenpuhdistuslaitos ovat päätoimijat prosessissa. Vaikka vesi pyritään puhdistamaan ennen jokeen päästämistä, aina tässä ei ole onnistuttu, ja paikallisia kalakuolemia ja muita ympäristövahinkoja on sattunut. Suuret onnettomuudet ovat tapahtuneet yleensä tehtaiden jätevedenpuhdistuksen pettäessä, ja elämä joessa onnettomuuspaikalta alajuoksuun on kärsinyt suuria vahinkoja. Jokia, joissa suuria vahinkoja on sattunut, ovat Rein, Tonava ja Amur.
Virkistystoiminta
thumb|Koskimelontaa|alt= Nykyaikana joet toimivat vedenlähteen lisäksi virkistyskohteina. Kalastus, etenkin perhokalastus on ollut suosittua. Jokireittejä käytetään myös veneilyyn, melontaan, ja soutuun. Koskissa harjoitetaan perhokalastuksen lisäksi koskimelontaa. Monin paikoin jokirannat on vedenpinnan vaihteluiden vuoksi pidetty luonnontilaisina, ja ne toimivat eläinten kulkureitteinä alueelta toiselle. Monissa kaupungeissa joen rannat ovat kaavoituksellisesti viheralueita, ja ne ovat tärkeitä paikkoja asukkaiden tapaamisille ja luontoharrastajille.
Vladimir Arsenjev
Arsenjevin tunnetuin teos on vuonna 1923 ilmestynyt Dersu Uzala, jonka pohjalta Akira Kurosawa teki elokuvan vuonna 1975. Aiheessen liittyvät myös suomentamattomat teokset Po Ussuriinskomu kraju ja V gorah Sihote-Alinja, jossa Dersu Uzala esiintyy. Ennen Kurosawan elokuvaa Dersu Uzalan filmatisoi armenialainen Agasi Babajan vuonna 1961.
Suomennettu teos
thumb|Arsenjevin tutkimusmatka 1906
Jules Romains
Jules Romains oik. Louis Farigoule (26. elokuuta 1885 Saint-Julien-Chapteuil, Haute-Loire, Ranska – 14. elokuuta 1972 Pariisi, Ranska) oli ranskalainen runoilija ja prosaisti ja unanimismi-nimisen kirjallisen suuntauksen perustaja. Hänen teoksiaan ovat näytelmä Tohtori Knock (Knock ou le Triomphe de la médecine) ja 27-osainen eeppinen kertomus Les Hommes de bonne volonté.
Romains oli vuodesta 1946 Ranskan akatemian jäsen tuolilla numero 12.
Romains asui toisen maailmansodan ajan Yhdysvalloissa. Romains on haudattu Pariisiin Père-Lachaisen hautausmaalle.
Kuivanto
Kuivanto on kylä Orimattilan kaupungissa Orimattilan ja Lahden rajalla. Sen voidaan katsoa muodostuvan useista kylistä: Kuivanto, Anttila, Isokylä, Katajala, Korvenpää, Koskunen, Köykkälä, Metsäkulma, Montari, Rahjala ja Rekola.
Kylässä toimii peruskoulun ala-aste (Kuivannon koulu), kyläjohtokunta ja lukuisia yhdistyksiä. Sen pellonreunat ovat myös hyvä lintuhavaintokohde. Kylätalona toimii satavuotias maamiesseuran talo, jossa järjestetään myös yksityistilaisuuksia. Kylässä on myös oma kirkko (Kuivannon kirkko) ja hautausmaa.
Kuivannosta tuli 2010 Päijät-Hämeen vuoden kylä. Siellä toimivat mm. Kuivannon Maamiesseura r.y., Kuivannon maatalousnaiset, Kuivannon Nuorisoseura ry ja Kuivannon metsästysseura ry.
Urheilutapahtumana kylässä on järjestetty vuodesta 1981 alkaen ''Kuivannon kymppi".
Historiaa
Kuivannolle perustettiin 1867 Koskusten kansakoulu.
1918
Kuivannossa osasto Brandensteiniin kuuluva 225. reservijalkaväkirykmentti kävi taisteluita vuonna 1918 pyrkiessään Uudenkylän asemalle sekä suojatessaan sivustojaan. Kylässä on myös sotamuistomerkki Uudenkylän- ja Orimattilantien risteyksessä kaatuneille aliupseereille (Gustav Friedr. Wilh. Pehle 14.4.1888–15.4.1918 ja Heinrich Friedrich Müsse 31.8.1894–15.4.1918) sekä kahdelle miehistöön kuuluvalle (Otto Pilz 6.8.1876–15.4.1918 sekä Gustav Heinrich Niemann 23.7.1880–15.4.1918).
SN 2006gy
SN 2006gy on supernova, joka havaittiin McDonaldin observatoriossa 18. syyskuuta 2006. Sitä tarkkailtiin ensi kertaa Chandra-avaruusteleskoopilla ja NASA ilmoitti löydöksestä 7. toukokuuta 2007. Supernova tapahtui Perseuksen tähdistöön kuuluvassa galaksissa NGC 1260, joka sijaitsee 72 Mpc päässä Maasta. Maasta katsottuna supernova räjähti noin yhden kaarisekunnin päässä galaksin keskustasta. Spektrin piirteiden (Hα- ja Hβ-viivoja, joissa on P Cygni -profiili, useita absorptioviivoja, melko alhainen laajenemisnopeus) perusteella kyseessä on IIn-tyypin supernova, jolla on Ia-tyypin supernovan piirteitä. Tällaista harvinaista, "sekoittunutta", supernovatyyppiä nimitetään tyypin IIa supernovaksi.
SN 2006gy:n absoluuttinen magnitudi on −22, mikä tekee siitä kirkkaimman koskaan havaitun supernovan. Räjähtäneen tähden massa on yli 100 auringon massaa, mahdollisesti jopa 130–150 auringon massaa. Supernovassa tuhoutuneen tähden tarkka luonne on epäselvä. Kyseessä on mahdollisesti tähtienvälisen aineen ympäröimä kollapsari tai ns. "pair-instability" -supernova.
Breathe (Pink Floydin kappale)
Breathe on progressiivisen rock-yhtyeen Pink Floydin vuoden 1973 The Dark Side of the Moon -albumin toinen kappale. Ensimmäinen kappale "Speak To Me" on intro Breathelle. Breathe on yhteydessä "Time"-kappaleen loppupuolella olevaan "Breathe repriseen" ja instrumentaaliin "Any Colour You Like", joka sisältää samoja sointuja.
Pienoisjännite
Pienoisjännitteellä (vanhempi nimitys suojajännite) tarkoitetaan tasajännitettä (DC) 120 volttiin asti ja vaihtojännitettä (AC) 50 volttiin asti. Pienoisjännitteisiä sähkölaitteita saa rakentaa, korjata ja asentaa ilman sähköalan virallista koulutusta. Pienoisjännite tunnetaan määräyksissä ja standardeissa nimellä ELV (Extra Low Voltage).
Pienoisjännitteellä toimivia laitteita
Pienoisjännitteellä toimivat sähkölaitteet ovat ulkokäytössä turvallisempia kuin verkkojännitteellä toimivat laitteet. Tavallinen verkkojännite muutetaan pienoisjännitteeksi pienoisjännitemuuntajan avulla. Pienoisjännitteenä on yleisimmin käytössä 12 ja 24 voltin jännitteet, jotka eivät aiheuta käyttäjälle sähköiskun vaaraa. Pienoisjännitteellä toimivia sähkölaitteita ovat mm. jouluajan pienoislamppusarjat, koristevalaisimet ("laavalamput"), pienoisrautatiet ja autoradat, suihkualtaiden pumput ja satelliittiantennien kääntäjät.
Tietoliikenneverkkojen laitteet toimivat yleisesti 48 voltin tasajännitteellä.
Pienoisjännitemuuntaja
Pienoisjännitemuuntaja on yleensä sijoitettava kuivaan tilaan. Vain pienoisjännitteiset johdot ja laitteet voidaan viedä ulos. Muuntajalle on varmistettava riittävä tuulettuminen, sillä ahtaaseen tilaan sijoitettuna tai peitettynä sen kuormitettavuus pienenee huomattavasti, jolloin se voi ylikuumeta ja vahingoittua.
Asennus ja käyttö
Myös pienoisjännitteiset johdot on asennettava siten, ettei niiden eristys voi vahingoittua seinien läpivienneissä. Vahingoittunut eristys aiheuttaa palovaaran. Pienoisjännitteellä toimivien sähkölaitteiden asentamisessa ja käyttämisessä on noudatettava valmistajien antamia ohjeita ja suosituksia. Ohjeet on syytä säilyttää myöhempää käyttöä ja huoltoa varten.
Lähde
Kodin sähköturvallisuusopas 3.painos - Julkaisija: Turvatekniikan keskus, Helsinki - http://www.tukes.fi
Mirjam Salminen
Mirjam Salminen (ent. Joutsen, s. 1929, Sortavala) on suomalainen näyttelijä. Salminen toimi myös kuvaussihteerinä 1950-luvulta alkaen.
Elokuvarooleja Salmisella on harvakseen, mutta kuitenkin muutamia. Ensimmäinen elokuvarooli oli miehensä Ville Salmisen elokuvassa Evakko (1956) ja viimeinen kaksikymmentä vuotta myöhemmin elokuvissa Tapahtui kaukana (1949), Rosvo-Roope (1949), Köyhä laulaja (1950), Tapahtui kaukana (1950), Kaunis Veera eli Ballaadi Saimaalta (1950), Rintamalotta (1956), Anu ja Mikko (1956), Kuriton sukupolvi (1957), Taas tyttö kadoksissa! (1957), Vääpelin kauhu (1957), Kulkurin masurkka (1958), Asfalttilampaat (1968), Näköradiomiehen ihmeelliset siekailut (1969), Kun taivas putoaa... (1972) ja Lottovoittaja UKK Turhapuro (1976).
Mirjam Salminen näytteli mm. pakolaisäitiä elokuvissa Täällä Pohjantähden alla (1968) ja Pohjantähti (1973). Hän on myös elokuvaaja Timo Salmisen äiti.
Pelkoa ja inhoa nappulaliigassa
Pelkoa ja inhoa nappulaliigassa (engl. Kicking & Screaming) on Jesse Dylanin ohjaama ja Dan Schneiderin käsikirjoittama komediaelokuva vuodelta 2005. Elokuvan päärooleissa ovat Will Ferrell, Robert Duvall, Mike Ditka, Kate Walsh sekä Josh Hutcherson. Sen ensi-ilta oli 13. toukokuuta 2005. Elokuva kertoo Phil Westonin valmentamasta Tigers-jalkapallojoukkueesta, joka voittaa nappulaliigan mestaruuden.
Yrjö Vasama
Yrjö Edvard Vasama (sukunimi vuoteen 1906 Selin; 18. maaliskuuta 1903 Ruovesi – 23. kesäkuuta 1989 Helsinki) oli suomalainen everstiluutnantti, toimittaja, kirjailija ja järjestömies.
Pekkalan kylän Kuuselassa syntyneen Vasaman vanhemmat olivat seppä, Pekkalan kartanon torppari Juho Vasama ja Ida Löytty. Vasama osallistui nuorena sisällissotaan valkoisten puolella ja sai Vapaussodan muistomitalin. Vasama pääsi ylioppilaaksi Turun suomalaisesta klassillisesta lyseosta vuonna 1924. Suoritettuaan asevelvollisuuden hän kävi Kadettikoulun ja valmistui sieltä vänrikiksi 1927. Vasama palveli muun muassa Porin rykmentissä (PR) eri tehtävissä 1927–1933. Luutnantiksi hänet ylennettiin 1929 ja kapteeniksi 1933.
Vasama osallistui asekätkentään vuosina 1944-45. Hänet pidätettiin heinäkuun alussa 1945 ja tuomittiin sotaylioikeudessa 28. huhtikuuta 1948 vankeuteen. Koska Vasama oli ollut pidätettynä pitkään ja koska pidätysaika laskettiin hänen hyväkseen, hänen ei tuomion jälkeen tarvinnut enää palata vankilaan. Vasama kirjoitti myöhemmin asekätkennästä ja vankeusajastaan muistelmateoksen nimeltä Valpon vankina.
Palvelusuransa jälkeen Vasama toimi eri järjestöissä, muun muassa Suomalaisuuden liiton sihteerinä, Suomen Nuorison Liiton pääsihteerinä sekä Pelastakaa Lapset ry:n pääsihteerinä ja järjestöjohtajana. Hän oli myös Talonpoikaiskulttuurisäätiön sihteeri ja hallituksen jäsen sekä Suomen Kotiseutuliiton puheenjohtaja.
Ensimmäiset teoksensa hän kirjoitti jo vakinaisen palveluksen aikana. Suomen kustannusyhdistys lähetti suomalaisille kirjakaupoille lokakuun alussa 1945 kirjeen, jossa kehotettiin poistamaan näytteiltä muun muassa Vasaman kirjoittama poikien seikkailukirja Serkukset sodassa (1944) ja lopettamaan sen myynti.
Vasama sai vuonna 1969 sosiaalineuvoksen arvonimen.
Nintendo DS & DSi Browser
Nintendo DS Browser on Opera Softwaren ja Nintendon Nintendo DS -konsolille kehittämä Opera-selaimen versio. Selaimesta on omat versiot Nintendo DS:lle ja Nintendo DS Litelle. Sovellus julkaistiin Japanissa 24. heinäkuuta 2006 ja Euroopassa 6. lokakuuta 2006.
Nintendo DS Browser pohjautuu Opera 8 -selaimen sivunmuotoilujärjestelmään (koodinimi "Presto"). Selainta käytetään Nintendo DS:n kosketusnäytön avulla, jossa käsialatunnistus ja ennalta-arvaava tekstinsyöttö helpottaa sovelluksen ohjaamista. Selain tukee normaaleja tekstin ja kuvien muotoilusääntöjä ja JavaScript-komentosarjoja, mutta Nintendo DS:n alhaisen muisti- ja prosessorikapasiteetin takia, Wii-selaimesta poiketen, Nintendo DS -selain ei tue Flash-, PDF-, audio- ja videoformaatteja. Selain käyttää Nintendo Wi-Fi Connection -WLAN-tekniikkaa Internet-yhteyden muodostamiseen. Nintendo DS Browser ei ole yhteensopiva Nintendo DSi:n kanssa joten sille kehitettiin oma selain nimeltään Nintendo DSi Browser.
Selain vaatii 10 megatavun lisämuistikortin, joka kuuluu pakettiin. Kortti kytketään GBA-pelien korttipaikkaan. Koska kortista on omat versionsa Nintendo DS:lle ja Nintendo DS Litelle, on Nintendo DS Browserista myynnissä kaksi versiota. DS:n muistilaajennuskorttia voi käyttää DS Litellä, mutta ei toisin päin, koska DS Liten versio kortista on liian pieni DS:llä käytettäväksi.
Nintendo DSi Browser
Opera-selain julkaistiin vapaasti ladattavana sovelluksena Nintendo DSi:lle. Se on ollut saatavilla siitä lähtien kun DSi julkaistiin ja se on esiladattu uusimpiin Nintendo DSi:in ja kaikkiin Nintendo DSi XL:iin. Tämä versio käyttää Opera Presto 2.1 moottoria, mikä on paljon kehittyneempi.
Nablus
Nablus (,, Shekem), antiikin Sikem ja Flavia Neapolis, on toiseksi suurin kaupunki Palestiinan Länsirannalla, noin 63 kilometriä Jerusalemista pohjoiseen. Vuoden 2016 arvion mukaan kaupungin asukasluku oli 153 061.
Roomalaiset
Nabluksen historia ulottuu ainakin pronssikaudelle 2500-luvulle eaa. Kaupunki mainitaan esimerkiksi Amarna-kirjeissä ja Egyptin faarao Thutmosis III:lle tehdyissä selonteoissa. Vanha testamentti mainitsee sen paikkana, jolta Abraham osti maata perustaakseen alttarin. Paikalla oli todennäköisesti kohtalaisen kokoinen asutuskeskus jo ennen hänen tuloaan. Nykyinen kaupunki kehittyi kuitenkin paljolti Rooman valtakaudella. Keisari Titus rakennutti vuonna 70 jaa. asuntoja sotaveteraaneille ja paikkaa kutsuttiin nimellä Flavia Neapolis, josta myös nykyinen nimi on johdettu. Kreikkalais-roomalaisten kaupunkien tapaan Nablukseen rakennettiin päällystetyt agoralle johtavat tiet, hippodromi, temppeleitä ja basilikoja. Jebal Ibalin rinteillä on edelleen roomalaisen nekropolin jäänteet ja kaupungista länteen on jäljelle jäänyt akvedukti. 300-luvulle tultaessa osa Nabluksen asukkaista oli kristittyjä, mutta alue oli samarialaisten hallitsemaa. Keisari Zenon karkotti samarialaiset Jebal Jarzimilta ja rakennutti sinne kirkon vuoden 485 paikkeilla. Vuonna 521 yhteenotoissa näiden kahden uskonnollisen yhteisön kesken sai surmansa paikallinen kristitty piispa ja joitakin pappeja. Useita kirkkoja ja luostareita tuhottiin. Itä-Rooman keisari Justinianus I jälleenrakennutti Zenon kirkon, jonka jäänteet on sittemmin löydetty. Hän myös jatkoi samarialaisten vallan heikentämistä. Samarialaiset pakenivat lopulta Jordanjoen toiselle puolelle, jossa heidät voitettiin taistelussa.
Arabit
thumb|vasen|Nabluksen suurmoskeijan sisätiloja. Vuonna 636 arabit valloittivat Nabluksen ja siitä tuli osa Umaijadien valtakunnan alueita. Kaupunki menestyi kauppakeskuksena, sillä sen läpi kulki Damaskoksesta Gazaan ja Egyptiin kulkeva kauppareitti. Maantieteilijä al-Muqaddasi kuvaili kaupunkia pikku-Damaskokseksi. Tänä aikana rakennettiin myös kaupungin suuri moskeija eli Jami’ al- Kabir. Ristiretkeläisten saavuttua Palestiinaan vuonna 1099 Nablus päätyi heidän hallintaansa. Johanniittain ritarikunta rakennutti kaupunkiin useita kirkkoja ja kuninkaallisen palatsin, josta tuli kuningatar Melisenden asuinpaikka vuosien 1152 ja 1161 välillä. Ristiretkeläisten ajoista on säilynyt linnatorni kaupungin nykyisessä keskustassa. Saladin valloitti alueen takaisin ristiretkeläisiltä vuonna 1187 ja kaupunki kärsi pahoja tuhoja. Vuonna 1202 siellä tapahtui myös maanjäristys. Monet ristiretkeläisten rakennuksista selvisivät tästä huolimatta ja muslimit ottivat ne uudelleen käyttöön, pääasiassa muuttaen kirkkoja moskeijoiksi. Vuosina 1260 ja 1280 Nablus joutui hyökkäysten kohteeksi mongolien ja sitten paimentolaisheimojen taholta. Mamelukit nousivat valtaan vuonna 1260 ja heidän aikaan kaupunki vaurastui. Kaupungissa tuotettiin esimerkiksi puuvillaa, makeisia ja erityisen tunnetuksi se tuli oliiviöljystä valmistetusta saippuasta.
Osmanit ja britit
thumb|vasen|Nablusta valokuvassa vuodelta 1898. Osmanien aikana Nabluksesta tuli oman piirinsä pääkaupunki. Piirin kuvernöörit ja kaupungin muut viranomaiset käyttivät asemillaan saamansa rahat palatsien rakentamiseen. Tunnetuimpia näistä ovat Abd al-Hadi, Hashim, Nimr ja Touqan-sukujen rakennuttamat palatsit. 1800-luvun matkailijat kuvailivat niitä linnakkeiksi ja niistä suurin, Touqan-palatsi, oli rakennettu asuttamaan 1 000 sotilasta. Monet nykyisistä uskonnollisista rakennuksista ovat myös peräisin Osmanien ajalta. Saippuan valmistus lisääntyi ja vuonna 1882 kaupungissa oli jopa 30 saippuatehdasta. Palestiinan brittiläisen mandaatin aikana 1922–1948 Nablus kärsi suuresta maanjäristyksestä, jonka takia monet keskustan asukkaat muuttivat sitä ympäröiville alueille. Brittien kaudella Nabluksesta tuli myös palestiinalaisen vastarinnan keskus. Ensimmäiset hyökkäykset juutalaisia siirtolaisia vastaan arabikapinan aikana vuonna 1936 tapahtuivat Nabluksessa.
Nykypäivä
thumb|An-Najahin yliopisto. Israelin itsenäisyyssodan jälkeen Nablus päätyi Jordanian haltuun. Palestiinalaisille pakolaisille rakennettiin kaksi pakolaisleiriä sen lähelle. Kaupungin ja Ammanin välille kehittyi läheiset kauppasuhteet, itään kulkevaa tietä laajennettiin ja kaupunki alkoi nyt levittäytyä tähän suuntaan. Kuuden päivän sodan aikana Israel miehitti kaupungin ja sen lähelle perustettiin kolmas pakolaisleiri. Israel asetti alueen asukkaille joitakin kauppaa ja matkustamista koskevia rajoitteita, mutta kaupunki jatkoi kasvamistaan ja säilytti asemansa Länsirannan toiseksi suurimpana kaupunkina Jerusalemin jälkeen. Vuonna 1977 kaupunkiin perustettiin An-Najahin yliopisto, joka on nykyisin Palestiinan suurin. Ensimmäisen intifadan aikaan kaupungissa oli useita yhteenottoja palestiinalaisten ja israelilaissotilaiden välillä. Oslon rauhanprosessin tuloksena kaupunki päätyi Palestiinalaishallinnon alaisuuteen joulukuussa 1995. Huhtikuussa 2002 Israel miehitti jälleen kaupungin ja erityisesti sen vanhakaupunki kärsi tuhoja.
Talous
Maatalous on muodostanut perinteisesti Nabluksen talouden kulmakiven. Tärkeimpiin ja perinteikkäisimpiin aloihin on kuulunut saippuan valmistus oliiviöljystä. Nykyajalla myös teollisuuden merkitys on lisääntynyt. Kaupungin teollisuuden aloihin lukeutuvat esimerkiksi alumiiniteollisuus, huonekalujen valmistus ja elintarviketeollisuus. Kaupungin taloudellinen merkitys koko Palestiinan taloudelle on suuri.
Väestö
Vuoden 2016 arvion mukaan Nabluksen asukasluku oli 153 061. Vuonna 2007 vastaava lukema oli 124 780. Suurin osa kaupungin väestöstä on muslimeja, mutta siellä on myös pieni kristitty vähemmistö. Pakolaisleireillä asuu yli 30 000 henkilöä ja kaupunki on ajan saatossa niellyt ne itseensä. 200–300 samarialaista asuu edelleen alueella ja he viettävät uskonnollisia menoja juhlapyhinä Jebal Jarzimilla. Samarialaiset puhuvat arabian kieltä.
Hashimoton metroasema
thumb|250px|Hashimoton aseman sisäänkäynti.
Hashimoton metroasema on Fukuokan kaupungin Sawaran suuralueella sijaitseva metroasema. Asema on kuudestoista ja viimeinen asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.
Aseman lähellä sijaitsevat muun muassa:
Työura
pienoiskuva|Sähköasentajaharjoittelija kollegansa seurassa Työura tarkoittaa henkilön elämänsä aikana suorittamien työtehtävien ja ammattien muodostamaa sarjaa. Nykyään työura saattaa koostua useista eri työsuhteista ja joskus myös useista eri ammateista. Työura ei ole nyky-yhteiskunnassa sidottu tarkkarajaiseen tai kaavamaiseen malliin, joka toistuisi samanlaisena kaikkien työelämässä olevien kohdalla. Näin ollen esimerkiksi työuran tarkka alkuajankohta ja päätepiste eivät useinkaan ole yksiselitteisesti määriteltävissä.
Hårdh
Hårdh on muun muassa seuraavien henkilöiden sukunimi:
Työura
Opiskelu ja työuran alku
Perinteisessä työuran mallissa henkilö opiskeli itselleen ammatin ennen työelämään siirtymistä. Opiskeltuaan tutkinnon hän siirtyi työelämään koulutustansa vastaavaan ammattiin. Nykyään työuran alkuajankohta ei kuitenkaan ole tällä tapaa tarkkarajainen. Opiskelua saatetaan rahoittaa paitsi oman alan kesätöillä, myös muilla opiskelun ohessa tehtävillä työtehtävillä, jolloin opiskelu ja työura limittyvät usein päällekkäin. Esimerkiksi keski- ja korkea-asteen opiskelijoista noin 60 % oli töissäkäyviä vuonna 2012.
Tyypillisiä työnantajia opiskelujen ohessa tehtäville töille ovat esimerkiksi kaupat, ravintolat ja hotellit, jotka tarvitsevat työvoimaa myös iltaisin ja viikonloppuisin. Tämä mahdollistaa monelle työn ja opiskelun yhteensovittamisen. Usein opiskelijoiden työsuhteet ovat luonteeltaan osa-aikaisia.
Osalla opiskelijoista työssäkäynti saattaa hidastaa valmistumista. Toisaalta työssä käyvät opiskelijat myös muodostavat merkittävän osan Suomen kokonaistyövoimasta, esimerkiksi vuonna 2012 työssä käyviä opiskelijoita oli noin 320 000. Yhtä aikainen työssäkäynti ja opiskelu eivät myöskään liity pelkästään nuoruuteen, vaan esimerkiksi 30-vuotiasita työllisistä noin 20 % ja 40-vuotiaista työllisistä noin 10 % opiskelee jossain oppilaitoksessa. Pitkäkestoisen opiskelun ei siis yksiselitteisesti voida väittää lyhentävän opiskelijoiden työuria tai viivästyttävän heidän siirtymistään työelämään, koska opiskelijat ovat usein jo monella tapaa kiinni työelämässä.
Työuralle kiinnittyminen
Nuoria työntekijöitä yhdistää usein kokemattomuus työelämästä. Ensimmäiset työelämäkokemukset ovatkin tärkeitä henkilön työelämävalmiuksien kehittymisen kannalta. Nuori ja vasta työuraansa aloittava työntekijä saattaa tarvita kokeneempia työtovereitaan enemmän tukea esihenkilöiltä ja kollegoilta. Riittävä tuki mahdollistaa paitsi uuden työntekijän oman ammattitaidon kehittymisen, myös ammatissa tarvittavan kokemusperäisen tiedon siirtämisen eteenpäin. Nuori ja vasta työuraansa aloittava henkilö voi olla myös työyhteisölle voimavara, sillä hän saattaa nähdä työpaikkansa toimintatapoja uudesta valosta.
Työuralle kiinnittymistä ja uralla kehittymistä voivat edesauttaa esimerkiksi uuden työntekijän riittävä valmennus tai mentorointi, henkilökohtaiset kehityssuunnitelmat, kehityskeskustelut, ja yhteisten kehitystavoitteiden laatiminen. Uralla kehittyminen ja ammattitaidon oppiminen voivat myös vaatia aikaa.
Työn ja muun elämän yhteensovittaminen
Työnantaja voi tukea työntekijänsä mahdollisuutta sovittaa työ ja muu elämä yhteen esimerkiksi ottamalla käyttöönsä perhe- ja työelämän yhteensovittamista edesauttavia henkilöstöprosesseja. Työntekijöiden kokemia haasteita on esimerkiksi mahdollista kartoittaa kehityskeskusteluissa tai yksityiselämään ja perhe-elämään liittyvät kysymykset voidaan ottaa osaksi työterveydenhuoltoa. Tärkeää on myös yhteisesti hyväksytyt ja tasapuoliset menettelytavat eri elämäntilanteissa olevien työntekijöiden välillä.
Työuran katkokset
Työuraan voi syntyä aukkoja ja katkoksia useista eri syistä. Yleinen syy työuran katkolle on lapsien saaminen ja siihen liittyvä kotivanhemmuus. Myös vaihto uuteen ammattiin voi aiheuttaa katkon työuraan. Henkilö voi myös joutua irtisanotuksi tai heikentynyt terveydentila voi aiheuttaa työkyvyttömyyttä. Myös erilaiset lähipiiriä ja perhettä kohdanneet kriisit saattavat aiheuttaa sen, että henkilö haluaa olla hetken poissa työelämästä lähipiirinsä tukena.
Paavo Berg
Paavo Daavid "Pate" Berg (23. marraskuuta 1911 Lahti – 1. marraskuuta 1941 Hanko) oli suomalainen hävittäjä-ässä. Hän oli toiseksi menestynein suomalainen kaksitasoisilla lentänyt hävittäjä-ässä saavutettuaan yhteensä 10,5 voittoa. Hän saavutti niistä viisi Gloster Gladiator -lentokoneilla ja loput 4,5 Curtiss Hawk 75 -koneilla.
Työura
Työuran katkokset
Työuran katkosten koetaan usein aiheuttavan haasteita työuralla etenemiselle. Tämä on ongelma esimerkiksi perhepolitiikan kannalta, sillä työuransa kehityksestä huolestunut henkilö ei välttämättä uskalla yrittää nuoressa aikuisiässään lasten hankintaa siitä seuraavan työurakatkon välttämiseksi. Myös eläkekertymä saattaa jäädä työurakatkosten vuoksi pienemmäksi kuin yhtenäisen työuran kohdalla. Työurien katkonaisuus voi aiheuttaa myös haasteita työyhteisöille, sillä työntekijöiden runsas vaihtuvuus usein alentaa työpaikan tuottavuutta.
Haamut (Pac-Man)
Blinky, Pinky, Inky ja Clyde (tunnetaan yhdessä nimellä Ghost Gang) ovat Toru Iwatanin luoma kvartetti hahmoja Pac-Man-pelisarjassa. He ovat Pac-Manin yleisimmät pääviholliset. Heidän ensiesiintymisensä tapahtui vuonna 1980 Pac-Man-kolikkopelissä. Ensiesiintymisensä jälkeen he ovat esiintyneet jokaisessa Pac-Man-pelissä joskus vihollisina ja joskus liittolaisina.
Työura
Työuran katkokset
Työuran katkokset ovat verrattain yleisiä. Suomessa aktiivisimmassa työiässä olevistä 25-55 vuotiaista ihmisistä työttömiä työnhakijoita on noin 10 % ja noin 10 % on työelämän ulkopuolella muusta syystä kuin työttömyydestä.
Haamut (Pac-Man)
Ryhmässä on ollut mukana muitakin haamuja, kuten Sue Ms. Pac-Manissa, Tim Jr. Pac-Manissa ja Funky ja Spunky Pac-Maniassa. Kuitenkaan nämä haamut eivät ole olleet mukana muissa peleissä. Ryhmä on sittemmin saanut positiivisen vastaanoton, ja sitä pidetään yhtenä kaikkien aikojen tunnistetuimmista videopeliroistoista.
Työura
Työuran loppupää ja eläköityminen
Kuten työuran alku, ei myöskään henkilön työuran loppupiste ole usein yksiselitteisesti määritettävissä. Vain hieman yli puolet suomalaisista siirtyy eläkkeelle suoraan työelämästä. Noin 40 % siirtyy eläkkeelle työttömyyden, sairausjaksojen ja muiden työelämän ulkopuolella oloa sisältävien välivaiheiden kautta. Eläkeiän nostaminen ei myöskään usein suoraan lisää aktiivisten työvuosien määrää, sillä korkeampi eläkeikä usein lisää työvuosien sijasta työuran loppuun sijoittuvan työttömyysajan kestoa.
Työura ja työnhaku
Osana työnhakua henkilö usein pyrkii esittämään yhteenvedon työurastaan sekä sen keskeisistä vaiheista ja saavutuksista. Hyvin yleinen työkalu työuran esittelyssä on ansioluettelo, josta käytetään myös yleisesti nimitystä Curriculum Vitae tai CV. Ansioluettelolla pyritään paitsi välittämään yleiskuva siitä, millainen henkilön työura on ollut tähän mennessä, myös käsitys siitä, millaiseksi henkilö haluaa mahdollisesti työuraansa jatkossa kehittää. Työtehtävien lisäksi ansioluetteloon listataan tavallisesti suoritetut tutkinnot ja haettavan työpaikan kannalta keskeiset taidot, kuten erilaisten tietoteknisten ohjelmistojen hallinta tai kielitaito.
Työuralla kertynyttä osaamista saatetaan myös havainnollistaa portfolion avulla. Portfoliossa työnhakija esittelee aiemmalla työurallaan saavuttamia työtodistuksia sekä tavallisesti myös työnäytteitä aiemmista työtehtävistään. Nykyään portfolio on usein sähköinen ja myös sosiaalisen median alustoille työnhakutarkoituksessa tehtyjä tilejä voidaan tavallaan pitää portfolioina.
Paavo Berg
Berg hyväksyttiin Kadettikouluun kesäkuussa 1931. Hänet ylennettiin luutnantiksi vuonna 1935 ja kapteeniksi vuonna 1940.
Berg kuoli 1. marraskuuta 1941, kun hänen koneensa ammuttiin alas. Hänen ruumistaan ei ole löydetty. Hänen hautansa on Valkealassa.
Nabis
Nabis meni naimisiin Argoksesta kotoisin olevan Apiksen kanssa, joka luultavasti oli sukua Argoksen entiselle tyrannille Aristomakhokselle. Kuten eräät edeltäjänsä, Nabis yritti uudistaa Spartan lakeja. Hän vapautti muun muassa helootteja ja antoi heille kansalaisoikeudet. Nabiksen aikana ja luultavasti jo ennen häntä Sparta muuttui tiukasta luokkayhteiskunnasta avoimemmaksi. Kaupankäyntiä alettiin harjoittaa paljon aikaisempaa enemmän, ja Spartasta tuli riippuvaisempi kaupungin ulkopuolella olevasta maailmasta.
Nabis aloitti 204 eaa. sodan Akhaian liittoa vastaan, ja tuolloin hän aloitti myös laivaston rakennuttamisen. Vuonna 200 eaa. hän kärsi tappion Akhaian strategosta Filopoimenia vastaan. Nabiksen ja Spartan onneksi Rooman valtakunta aloitti samana vuonna niin sanotun toisen makedonialaissodan. Akhaia oli Makedonian liittolainen. Mutta se jätti kuitenkin Makedonian ja liittoutui puolestaan Rooman kanssa. Samalla Argos kapinoi Akhaiaa vastaan ja liittoutui Makedonian kanssa. Nabis sai kuitenkin kaapattua vallan Argoksessa. Nabis solmi 197 eaa. liiton Rooman kanssa. Samana vuonna Roomalaiset kukistivat Makedonian Kynoskefalain taistelussa. Pian roomalaisten konsuli Flamininus julisti kreikkalaiset taas vapaiksi.
Vuonna 195 eaa. Flamininus päätti hyökätä Spartaa vastaan. Syyksi esitettiin, että Sparta miehitti Argosta. Nabis antautui Flamininukselle, kun Rooman ylivoimaiset joukot saapuivat Spartan edustalle. Flamininus riisti Spartalta kaikki sen Lakonian ulkopuoliset maat ja meren rannalla asuvien perioikkien maat.
Cleveland Brown
Cleveland Orenthal Brown, Sr. on animaatiohahmo televisiosarjassa Family Guy ja sen spin-off-sarjassa The Cleveland Show. Family Guy -sarjassa hän on sivuhahmo ja Peter Griffinin ystävä The Cleveland Show'ssa päähenkilö. Clevelandin ääninäyttelijänä toimi Mike Henry vuoteen 2021 asti. Clevelandin uusi ääninäyttelijä on Arif Zahir vuodesta 2021 lähtien.
Hahmo
Family Guyssa Clevelandilla oli alun perin Loretta-niminen vaimo, josta hän myöhemmin erosi Lorettan uskottomuuteen. Heillä on yhdessä poika, Cleveland Brown junior. Loretta menehtyy myöhemmin sarjan ulkopuolella. The Cleveland Show'ssa Clevelandilla on uusi vaimo Donna, jolla on kaksi lasta aiemmasta avioliitostaan. The Cleveland Show'n aikana Cleveland ei esiintynyt Family Guyssa, mutta spin-offin päätyttyä Cleveland palasi perheensä kanssa Family Guyhyn.
Palattuaan Quahogiin Cleveland on ollut töissä postilla, jossa hänellä on useita eri työtehtäviä.
Bergholm
Bergholm on muun muassa seuraavien suomalaisten henkilöiden sukunimi:
Keihäskala
Keihäskala (Anotopterus pharao) on keihäskaloihin kuuluva kalalaji. Lajia tavataan syvistä vesistä Atlantin pohjoisosista.
Taksonomia
Keihäskalaa pidettiin aiemmin levinneisyydeltään kaikista kylmistä valtameristä tavattavana lajina. Se on sittemmin jaettu useammaksi lajiksi ja nykyään vain Pohjois-Atlantin populaatioiden katsotaan kuuluvan lajiin A. pharao. Eräät lähteet kuten IUCN katsoo lajin olevan edelleen kosmopoliitti. Keihäskalan ja muiden Anotopterus-suvun lajien asema auloppikaloissa on hieman epäselvä ja toisinaan se sijoitetaan barrakudinojen (Paralepididae) heimoon.
Koko ja ulkonäkö
Keihäskala voi kasvaa suurimmillaan 146 cm:n mittaiseksi ja keskimäärin ne saavuttavat 85 cm:n pituuden. Ruumiinrakenteeltaan laji on pitkänomainen ja sen leuat ovat hyvin pitkät ja suu on suuri. Alaleuka työntyy hieman yläleukaa pidemmälle. Keihäskalalla ei ole selkäevää, mutta sillä on rasvaevä. Rintaevät ovat hyvin pienet. Väriltään kala on selästään hopeanharmaa tai musta ja vatsastaan vaaleampi.
Levinneisyys ja elintavat
Keihäskalaa tavataan Atlantilla Davisinsalmelta Kanariansaarille ulottuvalta alueelta. Se on syvien vesien kala ja liikkuu tyypillisesti 500–2 000 metrin syvyydessä. Lajin ravintoa ovat erityisesti kalat, mutta se voi syödä myös esimerkiksi äyriäisiä, kalmareita ja salpoja.
Suurennuskone
thumb|right|Suurennuskone Suurennuskone tai -koje on projektori, jolla voidaan heijastaa filmillä oleva kuva alustalle halutussa koossa alkuperäistä filminegatiivia suurempien vedosten eli ”paperikuvien” tekemiseksi. Tyypillisesti suurennuskone on rakennettu pystypalkin varaan. Valonlähteenä on tasaisen valkoista valoa antava lamppu, josta valo kulkee filmipitimessä olevan filmin ja sen alapuolella olevan linssin läpi. Kuvan kokoa voi säätää liikuttamalla linssiä, ja kuva tarkennetaan alustalle linssiä säätämällä.
Suurennuskonetta käytetään useimmiten valokuvia kehitettäessä pimiössä, jolloin sillä heijastetaan negatiivilla oleva kuva valokuvauspaperille. Valokuvauspaperi asetetaan yleensä kehikkoon tai imualustaan, joka pitää paperin suorana. Mustavalkoista valokuvauspaperia varten suurennuskoneessa on usein erillinen linssin eteen asetettava punasuodatin, jota käytetään kun kuva halutaan asemoida valon ollessa päällä ilman että valokuvauspaperi valottuu. Suurennuskoneen virtajohtoon voidaan kytkeä ajastin, niin sanottu valotuskello, jonka avulla paperin valotus voidaan määrittää täsmällisesti.
Hyvin isojen suurennusten tekemiseksi jotkin pystymalliset suurennuskoneet voi kääntää vaakasuuntaan heijastamaan kuva seinälle kiinnitettyyn valokuvapaperiin.
Mustavalkokuvien lisäksi suurennuskoneella valotetaan vedoksia värinegatiiveista erityisen, valon sävyä säätävin suotimin varustetun väripään ja värianalysaattorin avulla. Suurennuskonetta saattoi käyttää myös diakuvien suurentamiseen, esimerkiksi piirustusjäljennösten tai Ilfochrome-paperivedosten (aiemmin Cibachrome) tekemiseksi. Ilford lopetti näiden materiaalien tuottamisen vuonna 2012.
Valmistajia
1950-luvun ja 1960-luvun alun tuontisäännöstelyssä Tekniikan Maailma antoi ohjeita suurennuskoneen rakentamiseksi itse, materiaaleina muun muassa teräksinen pöydänjalka, kylpyammeen pohjaventtiili, alumiininen maitohinkki ja Fazerin peltinen karamellirasia.
Randers FC
Randers FC on Tanskan superliigassa pelaava jalkapallojoukkue. Joukkue pelaa kotiottelunsa Randersin kaupungissa Tanskassa Essex Park Randers -kentällä, jonka katsojakapasiteetti on 12 000 katsojaa. Randers FC oli mukana UEFA Cupissa 2006–2007.
Nykyinen kokoonpano
''Päivitetty 7. maaliskuuta 2021''
Saavutukset
Tanskan cup: Voitto 1967, 1968, 1973, 2006
Kumi Yokoyama
Kumi Yokoyama (, s. 13. elokuuta 1993 Tokio) on japanilainen jalkapalloilija. Hänen pelipaikkansa on hyökkääjä. Yokoyama edustaa seuratasolla AC Nagano Parceiro Ladiesia ja on aiemmin pelannut Saksassa 1. FFC Frankfurtin joukkueessa.
Yokoyama on pelannut Japanin alle 17- ja alle 20-vuotiaiden maajoukkueissa nuorten maailmanmestaruuskilpailuissa. Aikuisten maajoukkueessa hän debytoi maaliskuussa 2015. MM-kilpailujen 2019 päättyessä Yokoyama on pelannut maajoukkueessa 43 ottelua ja on tehnyt niissä 17 maalia. MM-kilpailuissa 2019 hän pelasi avauskokoonpanossa kahdessa alkulohko-ottelussa.
Charles Watson-Wentworth
Charles Watson-Wentworth (13. toukokuuta 1730 – 1. heinäkuuta 1782) Rockinghamin markiisi, oli brittiläinen poliitikko, joka toimi maansa pääministerinä kahteen otteeseen: 1765–1766 ja kesällä 1782.
Watson-Wentworth otti paikkansa ylähuoneessa heti täysi-ikäiseksi tultuaan, kun hänen isänsä oli kuollut edellisenä vuonna. Vuonna 1765 hänen ystävänsä Cumberlandin herttua oli hallitustunnustelijana, ja tämä pyysi Watson-Wentworthia pääministeriksi. Tämä suostui enemmänkin velvollisuudentunnosta kuin vallanhimosta, ja viihtyi paremmin maatilallaan Yorkshiressä ja hevoskilpailussa.
Maaliskuussa 1782 edellinen pääministeri kuoli, ja Watson-Wentworth nousi pääministeriksi suurimman parlamenttiryhmän johtajana.
Toisella pääministerikaudellaan Watson-Wentworth avasi rauhanneuvottelut Amerikan kapinoivien siirtokuntien kanssa ja aloitteli poliittisia uudistuksia, mutta kuoli äkillisesti influenssaan.
Magnoliat
Magnoliat (Magnolia) ovat Aasian ja Pohjois-Amerikan lauhkeilta ja subtrooppisilta alueilta kotoisin olevia puuvartisia kasveja. Luokittelutavasta riippuen lajeja on jopa 210. Monet magnolialajit ovat uhanalaisia. Useita lajeja ja risteymiä käytetään koristekasveina pääasiassa näyttävien ja tuoksuvien kukkiensa vuoksi. Villejä magnoliapuita käytetään paikallisesti sahatavarana sekä ruoka- ja lääkekasveina.
Magnoliat ovat ilmastollisesti arkoja, eivätkä yleensä menesty Suomessa. Vain Etelä-Suomessa voidaan edullisilla paikoilla kasvattaa joitain lajeja, muun muassa japaninmagnoliaa (Magnolia kobus), pensasmagnoliaa (Magnolia sieboldii) ja tähtimagnoliaa (Magnolia stellata).
Magnolialajeja
Risteymiä:
Härmän Liikenne
pienoiskuva|Härmän Liikenne Oy:n linja-auto Oulussa. Härmän Liikenne Oy on vuonna 1965 perustettu linja-autoyritys Etelä-Pohjanmaalla Kauhavan Alahärmässä. Yritys harjoittaa tilausliikennettä kotimaahan ja ulkomaille, kaukoliikennettä ja paikallisliikennettä Seinäjoella aputoiminimellä Komia Liikenne. Kaukoliikennettä yritys ajaa lähinnä Pohjanmaan maakuntien alueella. Vuonna 2019 yrityksellä oli liikenteessä 70 linja-autoa. Syksyllä 2014 toimiala laajentui autopesulaan, kun Härmän toimipisteeseen rakennettiin täysimittainen raskaan kaluston pesuhalli. Uusi kolmiharjapesulaite mahdollisti myös asiakkaiden autojen pesut aina henkilöautoista rekkoihin.